Olet yhä vihainen minulle.
Et ole pyytänyt anteeksi.
Mitä pitäisi pyytää anteeksi?
Sinä asetit minulle ansan.
Minä en ikinä tekisi sinulle niin.
Yritin välttää vankilan voidakseni kasvattaa lapseni.
Mikä sinun selityksesi olikaan?
-Hyvät perusteet. -Aivan, minä olen paholainen.
-Ja sinä neiti Ylevä, niinkö? -Niin.
-Ja ole hyvä,
-kun hommasin sinut pois vankilasta. -Mitä?
Asetit ansan noin vain.
Sisään. Istumaan.
Hra Kilbane, tässä ovat Julia Bowman
ja Marius Josipovic.
Olet siis se Marius Josipovic, jota Vignetti on etsiskellyt.
Kuvittelin sinut pidemmäksi.
Samat sanat.
No, Marius,
Sy Rubinek teki väärin minua kohtaan.
Hän käytti väärin rakkauttani taidetta ja kauneutta kohtaan
omien likaisten tarkoitusperiensä hyväksi,
enkä halua häntä vain kiikkiin, haluan tuhota hänet.
Kerro siis, mitä tapahtui.
Rubinekin edustaja tarjoutui myymään minulle
Myrsky Galilean merellä -taulun kymmenellä miljoonalla.
Tiesitkö, että se on yksi Gardner-museosta
varastetuista teoksista?
Miten luulet minun tinkineen neljään?
Aika hyvä diili 100 miljoonan maalauksesta.
Olin varuillani alusta asti,
joten vaadin, että asiantuntija tutkii taulun tieteellisesti,
ennen kuin raha vaihtaa omistajaa.
Maksoiko Sy asiantuntijalle?
Ei. Maalaus oli aito.
Jossakin todentamisen ja toimituksen välissä
Rubinek vaihtoi aidon Rembrandtin väärennökseen.
Huomasin vasta paljon myöhemmin, että maalaukset oli vaihdettu.
Klassinen Heidelbergin huijaus.
-Teknisesti wieniläinen vehkeily. -Ei, siinä taas...
Mitä nyt teettekin, niin lopettakaa.
Kerroitko kenellekään, että Rembrandt oli väärennös?
En. Pidin suuni supussa.
Hyvä. Otamme yhteyttä Rubinekiin
ja kerromme, että haluat ostaa toisen varastetuista Gardner-maalauksista.
Minähän vaikuttaisin hölmöltä.
Aivan. Se juuri on syötti.
Tarjoamme Sylle kerran elämässä -mahdollisuuden
osua samaan maaliin kahdesti.
Tällä kertaa nappaamme hänet, kun hän tekee vaihdon.
Ja hän päätyy vankilaan.
Totta kai.
Ja saan kunnian palauttaa maalaukset Gardneriin?
Sinusta tulee sankari.
Mitä tuumit? Voinko luottaa hra Josipoviciin?
Et etätyössä.
Mutta siksi minä olen tässä, vahdin häntä haukkana.
LUIHU-PETE
Missä ylikomisario on?
Hän ei halua nähdä sinua.
Minä en halua nähdä sinua.
Ihme, että itse jaksat katsoa itseäsi.
Tein virheen.
Ratsasit huumeluolan vapaa-ajallasi ilman etsintälupaa?
Kadotit virkamerkkisi niin sanotussa ratsiassa?
-Ei se ollut ratsia, minä olin... -Raahauduit Bridgeportin halki
ryöstäjän autossa kiljuen hulluna?
Kolme virhettä. Kukin aina typerämpi kuin edeltäjänsä.
Pappani pyysi minulta palvelusta.
-Se oli... -Hänen syynsä, vai?
Ei kenenkään syy.
Kun mokaa näin pahasti,
se on aina jonkun syy.
Ota kaksi viikkoa.
Anna naamasi parantua.
Naamani on kunnossa.
Ryöstäjällä on jo lakimies.
Tämä on kolmas virheesi.
Ole pois töistä kaksi viikkoa ja mieti, mitä haluat tehdä.
Ei ole mitään mietittävää.
Kaikki eivät sovi poliisiksi.
Paras tehdä ratkaisu itse ja lähteä eteenpäin
ennen kuin joku tekee sen puolestasi.
-Lorraine. -Hei.
Hei. Onko jokin vialla?
Ei. Minä vain...
Mitä kasvoillesi on tapahtunut?
Ihan kunnossa.
-Ei näytä siltä. -Miten Natalie voi?
Ei kovin hyvin.
Chathamissa on vieroituspaikka. Vien hänet sinne tänään.
-Suostuuko hän? -En anna valinnanvaraa.
Kuule, Taylor,
kun pyysin Ottolta apua sinulle, ei olisi pitänyt...
Olit vain huolissasi lapsestasi.
Tiedän, mutta se, mitä Natalie kertoi minusta ja Ottosta...
Niin.
En yrittänyt salata sinulta mitään.
Menneet on menneitä.
Älä syytä Ottoa.
Se tapahtui kauan sitten.
Olin eronnut huonosta liitosta, ja hän oli...
-Kiltti. -Ei se minulle kuulu.
Kiitos, että ylitit kaikki odotukset.
Autoin mielelläni. Oikeasti.
-Mitä X tarkoittaa? -Se on kylmä kätkö.
Rubinek saa tiedon, että hänelle on viesti.
Vaikuttaa vähän Scooby-Doolta, vai mitä?
Siihen on syynsä, ettei tyyppiä ole saatu kiinni.
Hänellä on 18 tiedettyä salanimeä. Hän on äärimmäisen varovainen.
On pelattava hänen säännöillään, jos aiomme onnistua.
-Mitä viestissä oli? -Tulehan.
Se on houkutin, jossa kerrotaan,
että vanha asiakas tahtoo ostaa uuden maalauksen.
Haaste, jonka mukaan hän voi vetää saman huijauksen
samalle asiakkaalle.
Mitä me nyt teemme?
Odottelemme.
Pidät minua kauheana ihmisenä.
Oikeasti olen vain rehellinen ihmisluonnon suhteen.
Ei, olet kauhea ihminen.
No, jos aiomme tehdä tämän yhdessä,
sinun on vajottava minun tasolleni.
Eihän, olen vain lapsenvahti ja sinä se huijari.
Ei minun tarvinnut valita sinua. Sain Vignettin yhdistämään meidät,
koska uskoin meidän toimivan hyvin yhdessä.
Valita minua? Minuthan tungettiin kurkustasi alas.
Niinkö luulet? Onpa söpöä.
Mitä arvelet minun tekevän?
Valehtelet ihmisille, esiinnyt heidän serkkunaan, varastat rahat...
Ei. Olen luottomies, saan ihmiset luottamaan itseeni
ja käytän tuota luottamusta saadakseni haluamani.
-Olet siis varas. -Ei.
En ole varas. En pyri ihmisten taskuille varastamaan heiltä.
No, joskus pyrin ihmisten taskuille varastamaan heiltä,
mutta se ei ole asian ydin.
Milloin hän ottaa yhteyttä?
Voi mennä viisi minuuttia tai viisi tuntia.
Saan ihmiset antamaan, mitä haluan,
saamalla heidät uskomaan, että he haluavat tehdä niin.
Jos hoidan hommani oikein, he poistuvat tyytyväisinä,
koska he ajattelevat halunneensa tehdä niin.
Olet siis pyhimys.
Voi luoja. Mitä tässä...
Hetkinen.
Se on hän. Rubinek.
Inhottavaa, että se oli kahvissani.
Hanki Hickey
"Hanki Hickey?"
Hickey on se väärentäjä, joka maalasi Rembrandtin.
Hankitaan siis Hickey.
Hickey ei tee enää väärennöksiä päästyään vankilasta.
Arvaan, ettemme löydä toista väärentäjää.
Ei ole toista.
Jos Sy tahtoo Hickeyn, meidän on saatava Hickey,
mutta se on tehtävä itse. Soita Lancelle lapsista.
-Miksi? -Koska Hickey asuu Vermontissa.
Mennään.
-Jätä se kymppi. -Selvä.
-Oliko siinä kaikki? -Oli. Siinä kaikki.
Bernhardtin takuufirma.
Otto, minä tässä.
-Hei. -Soitan kertoakseni,
että pyysin Tayloria poikkeamaan avuksi.
En tarvitse Tayloria.
On saatava bisnes takaisin jaloilleen.
Se on jaloillaan.
Se tanssii polkkaa... Hitto.
-Onko se hän? -On.
Hyvä. Soitan myöhemmin.
Miten voin auttaa?
Ei ole tarvetta.
Mitä naamallesi on tapahtunut?
Työjuttu. Onko kahvi tuoretta?
Keitin sen itse.
Milloin menet takaisin asemalle?
Minulla on muutama päivä vapaata.
Mitä hittoa tämä on?
Join juuri kupillisen. Se oli hyvää.
Maistuu paskalle. En tiedä, miten voit juoda tätä.
Kukaan ei pakota sinua juomaan.
Join, koska sanoit sen olevan kahvia.
Onko jotain sanottavaa?
Kun pappani sanoo, että jokin on kahvia,
oletan sen olevan kahvia
enkä jotain muuta mitä sattuu.
En ole tehnyt mitään väärin.
Mikset sitten kertonut, kuka Lorraine oikeasti on?
Ennen kuin vaaransin itseni hänen takiaan.
Yrititkö auttaa hänen tyttöään?
Ei sillä ollut väliä.
Mene sanomaan tuo mummille.
Et pitänyt kahvistani, vai?
Haen sinulle...
Haen oikein hyvää kahvia. Oikeaa kahvia.
Haen sinulle hyvän, ison ja paksun latten.
Pappa,
en tullut tänne tappelemaan.
Melkein menin lankaan.
BAKERSFIELDIN LENTOKENTTÄ
TEX AUTTAA LÖYTÄMÄÄN LAATUAUTOT
Hei, hyvä rouva.
Tervetuloa Hopkins Carsiin.
Olen Tex Hopkins.
Mihin autoon voin istuttaa teidät?
Tila-auto perheelle?
Minulla on hyvä tarjous 12...
Hei, isä.
Audrey.
Missä lapsenlapseni on?
Näyttää spreijatulta. Sillä peitetään ruostevaurioita.
Luulin, että tulisit vasta huomenna.
Otin ensimmäisen lennon puhelusi jälkeen.
Olen iloinen, että olet täällä.
Ei ollut vaihtoehtoja.
Tiedän, kuinka hullulta se kuulostaa.
Mutta Tex-pappa sanoo nähneensä hänet.
Tiedän hänen sanovan niin,
mutta olin paikalla, kun poliisi kolkutti oveen.
Olin paikalla, kun noudimme hänen tuhkansa.
-Entä jos ne eivät olleet hänen? -Carly.
Löysitkö haluamasi, kulta?
Annatko hänelle auton?
Kyllä. Hän sanoi, että voin valita.
Uskomatonta. Hänellä ei ole edes ajokorttia.
On minulla harjoittelulupa.
-Me menemme kotiin. -Ei.
Tulin tänne etsimään äitini.
Tästä ei keskustella.
Hän oli täällä! Kerro nyt.
Se on totta.
Lila oli luonani useammin kuin kerran.
Soitetaan sitten hänelle.
Koska olette olleet niin läheisiä,
sinulla lienee hänen numeronsa.
Olikin, mutta se ei toimi enää.
-Me menemme kotiin. -Ei.
En ole keksinyt tätä päästäni.
Lila osti minulta auton kahdeksan vuotta sitten.
Se oli Buick LeSabre.
Tarjouduin antamaan sen hänelle, mutta hän halusi maksaa.
Minulla on kauppakirja todisteena toimistossa.
Kuuntele häntä.
Näytä minulle.
Onko Bridgeport mukana?
Tarvitsemme 400 000. Se kuuluu peliin.
Senkö takia teitte sen pikku reissun maatilalle?
Mitä tarkoitat?
Pete sanoi, että pidät hänen perheestään. Että he adoptoivat sinut.
Eivät he minua adoptoineet.
Huijasin heitä.
He luulevat sinua yhä Peteksi.
Ei ole mitään syytä kertoa heille.
Kestääkö vielä kauan? En halua joutua ruuhkaan,
eikä missään ole puhdasta istumapaikkaa.
Odota ihan hetki.
Hyvä on.
Selvä.
Teen kaiken meidän vuoksemme. En kenenkään muun.
Toivon niin,
koska jos yrität kusettaa minua,
tavatessamme seuraavan kerran et enää halua tavata.
Pidä hauskaa Bridgeportissa.
OSTAJAN NIMI LILA BOWMAN
Näin sinun katselevan tuota. Haluatko pyörähtää sillä jossain?
Kauppakirjan voi väärentää.
Mitä?
Kauppakirjan voi väärentää.
Ei mikään väärennös.
Mikset voi olla avoin sille mahdollisuudelle?
Koska ajattelen päälläni, en sydämelläni.
Tex, joka ei tiennyt tulostani,
väsäsi äkkiä kuitin, väärensi äidin allekirjoituksen
tehdäkseen kepposen, vai?
Carly, nyt on aika mennä kotiin.
Ikävää, että tulit tänne turhaan.
Hyvää matkaa.
Carly.
Toivoin todella, että voisimme tehdä tämän yhdessä.
Saat hänet kotiin vain viemällä hänet
potkivana ja kiljuvana lentokentän läpi.
Tulisit hyvälle illalliselle
juttelemaan asiat halki.
Et kai anna minulle kasvatusohjeita?
Lapsesi pärjäävät kyllä. Kyse on vain muutamasta päivästä.
Luetko jo ajatuksiani?
-Eikö ole kyse lapsista? -Tietenkin on.
Lance on pyytänyt Trishin hoitamaan heitä.
Trish, joka ostaa heille mitä vain, kannattaakin innolla jaettua vanhemmuutta.
Sinä olet aina heidän äitinsä.
-En, jos joudun vankilaan. -Puhutaanpa Hickeystä.
Tarina kuuluu, että olet tyttöystäväni, ja olemme romanttisella matkalla.
Ällöä.
On lokakuu. Katselemme ruskaa.
Selvä. Mikä minun nimeni on?
Nimesi on Julia,
ja olet...
Olet lastentarhanopettaja.
Miksi juuri lastentarhanopettaja?
Koska siitä asiasta tiedät jotain.
Ai kun olen äiti?
-Ei. -Ovatko lapset koko identiteettini?
-Mitä vikaa siinä on? -En minä ole...
En halua olla lastentarhan... Haluan olla jotain muuta.
Haluan olla...
Keittiömestari.
Missä opiskelit?
Minä...
Olet lastentarhanopettaja.
Hyvä on.
Jaetusta vanhemmuudesta puhuvat eivät tajua, mitä on olla äiti.
Sanotko noin ollaksesi mukava
vai koska haluat minun pitävän sinua mukavana?
Haluan sinun ajattelevan, että olen mukava.
Oikeasti.
Etkö halua minun ajattelevan, että olet mukava?
Minusta olet mukava.
Odota tässä.
Taisitte kääntyä väärästä kohdasta.
Hra Hickey. Hei.
-Hei. -Tulemme hyvissä aikeissa.
Keitä siellä on?
Joitakin ihmisiä, joiden ei pitäisi.
-Marius. -Hei, Hickey.
Olisin soittanut, mutta puhelimesi ei toimi.
En tiedä, olisiko tervehdys ollut mitenkään erilainen.
En tullut liikeasioissa.
Parasta onkin, tai Chet saa ampua sinut.
Tässä on tyttöystäväni.
Olemme matkalla pohjoiseen katsomaan ruskaa.
-Tässä on Julia. -Hei.
Siitä onkin aikaa.
Niin on.
-Jos ajoitus on huono... -Älä tee noin.
Muka pahoittelet, jotta minun on pakko
kutsua teidät sisään.
Tulkaa sisään.
Kiitos.
Mene vain, Chet.
Onpa kaunista.
No, tässä me olemme.
Chet, laittaisitko ruokaa?
Sopiiko vegaaninen?
Aiommeko me... Pitäisikö...
Onko vaihtoehtoja?
Voitte lainata aseen ja etsiä kaniinin.
Vegaanista siis.
Uskomatonta, miten rauhassa elelet. Se on kohteliaisuus.
Chet omisti talon ennen kuin tapasimme.
Hän rakensi minulle studion.
Saako sitä nähdä?
Kiinnostaa nähdä, mitä olet maalaillut,
paitsi jos et ole maalannut. Etkö siis maalaa?
Sydämeni särkyy, jos et maalaa.
Huomaatko tempun?
Pitää vain seisoa paikallaan,
ja hän juoksee ympyrää, kunnes päätyy taas aloituskohtaan.
Tulkaa.
Nämä ovat upeita!
Taulujasi pitäisi olla museoissa.
Jotkin ovatkin, mutta luovuin siitä palattuani vankilasta.
Vain aitoja nykyään.
Kelpaisi kyllä minun seinälleni.
Näetkö, Marius!
Noin sanotaan aito kohteliaisuus.
Mene auttamaan Chetiä keittiöön, niin minä piirrän tyttöystäväsi.
Minut? Miksi?
En tiedä vielä. Silmiesi tähden.
Istun hiljaa nurkassa.
Marius, anna meille hetki aikaa.
Hyvä on. Huuda, jos tarvitset minua.
Autan Chetiä etsimään housut.
Chet?
En ole ollut ennen mallina. Mitä teen?
Istu aivan hiljaa.
Kuinka kauan sinä ja Marius olette tapailleet?
Oikeastaan...
Tapasimme vasta muutama viikko sitten.
Mutta aika tuntuu pidemmältä. Tunnethan sinä Mariuksen.
Niin tunnen.
Milloin Marius kertoi sinulle alastaan?
Että hän on huijari?
Kolmansilla treffeillä.
Minun piti kiskoa totuus hänestä.
Eikö se haitannut sinua?
Katso koko ajan minua.
Haittasi se oikeastaan.
Mutta...
Teemme selviytyäksemme asioita, joista emme ole ylpeitä.
Entä sinä?
Miksi aloit tehdä sitä, mitä teit?
Olin nainen, jolla oli unelmia.
Mutta unelmani ja taidemarkkinat
eivät sopineet yhteen.
En tunne taidemaailmaa, mutta lahjakkuutesi...
Käännä kasvosi oikealle.
Rakastin muotoa ja kauneutta ja...
Valoa.
Ketään ei kiinnostanut sellainen taide minunlaiseni tekemänä.
Ikävää.
Siinä se on.
Tuo juttu sinun silmissäsi.
Varmaan eilistä maskaraa.
Ristiriitaisuus.
-Haloo. -En todellakaan halunnut soittaa,
mutta kyse on Nataliesta.
Kerroin vieroituksesta, ja hän sekosi täysin.
Hän yrittää häipyä, enkä tiedä, pystynkö pitämään hänet täällä.
Hyvä on. Pysy siellä.
Tulen heti.
Minne piilotit avaimeni?
En ole piilottanut niitä.
Valehtelija!
En valehtele! Natalie...
Lopeta. Anna se minulle.
-Päästä irti! -Natalie! Lopeta.
-Voi vittu. Kapteeni Amerikka. -Lopeta.
Haluan vain jutella. Kuuntele.
Vittu! Hyvä on...
Hyvä on.
Sanoit, ettet pysty muuttumaan.
-Et tunne minua! -Totta.
En tiedä, mitä olet kokenut,
mutta tiedän, että sinuun sattuu.
Ja sinulla on äiti, joka rakastaa sinua.
Ja jos jatkat käyttämistä,
suuntia on vain yksi.
Erityistä, eikö vain?
Vanhanajan perheillallinen.
Mukavaa, että jäit, Audrey.
Eikö olekin mukavaa, Carly?
-Saisinko suolan, Tex-pappa? -Älä kutsu häntä sillä nimellä.
Tex-pappa, millainen Audrey oli nuorena tyttönä?
Terävä. Häntä ei sumutettu.
Se, että istun tässä vasta tapaamieni siskopuolen
ja sukulaispojan kanssa, todistaa ihan toista.
Fajitat ovat herkullisia, Dotti.
Äidin reseptillä. Levätköön rauhassa.
Juju on siinä, että tortillat voidellaan.
Audrey oli hyvin erityinen ihminen.
Jos Carly haluaa paremman kuvan lapsuudestani,
kerro hänelle 8-vuotissynttäreistäni.
-Ponijuhlistako? -Niin.
-Minä en saanut koskaan ponijuhlia. -Et pidä hevosista.
Ei ole nähty leveämpää hymyä mummisi kasvoilla kuin tuolloin.
Niinkö sinä sen muistat?
Minä muistan sinun häipyneen saman tien, kun poni saapui.
Minä nukahdin odotellessani sinua kotiin, että voisin avata lahjat.
-Tulinhan minä kotiin. -Kolmen päivän päästä.
Hickey, joka oli maalannut kolme päivää putkeen, nukkumatta.
-Älä kerro sitä. -Kerro se.
Hän sanoi minulle... "Tintorettoko?"
-"Luulin maalaavani Rubensia." -Eikä.
-Hän teki väärää maalausta. -Luoja.
Ihan oikeasti.
Mitä sinä teit?
Jatkoin kaksi päivää nukkumatta ja maalasin sen Tintoretton.
Ja minä löysin ostajan Rubensille.
-Olitte aikamoinen tiimi. -Niin.
-Se oli menneisyyttä. -Menneisyydelle.
Ei. En nosta maljaa.
Älähän nyt. Se oli hauskaa.
Se menneisyys maksoi minulle kaksi vuotta ja yhden tyttären.
Teillä oli aina myrskyisät välit.
Nyt ei ole myrskyä.
On vain hiljaisuus.
Mukava nähdä, ettei hammasrautoihin käytetty raha mennyt hukkaan.
Nuo jäljet on tehty suorilla hampailla.
Luuletko, että hän ymmärsi?
Hän ei ole vielä lähtenyt.
Sinun kaltaisesi äiti saa paljon aikaan.
Minä se olen saanutkin.
Olet. Olen tehnyt paljon töitä addiktien kanssa. Sillä on merkitystä.
Anteeksi.
Hei. Ajattelin vain tulla katsomaan, miten sinulla ja Nataliella menee.
Otto, soittiko Taylor sinulle?
Hei, pappa.
Ei olisi tarvinnut vaivata Tayloria. Olisit voinut soittaa minulle.
Älä ilmoittaudu vapaaehtoiseksi noin pikaisesti.
Olisit nähnyt, kun Natalie puri Tayloria.
-Puriko hän sinua? -Puri, lohkaisi palan kädestäni.
Miten juot kahvisi?
Sellaisena kuin teet sen.
Ei, ole varovainen. Hän on tarkka kahvistaan.
-Haluat kai sokeria? -Ei, jouduin luopumaan siitä. Kiitos.
Käyn katsomassa Natalieta.
Pappa, tarjoan kyydin ilomielin.
-Mistä alkaen olen ollut invalidi? -Haiskahtaa alkoholilta.
Ei.
Olen aivan selvä.
Mutta mene, jos pitää mennä.
Ei minun tarvitse kiirehtiä tyhjään kotiin.
-Ei, minä jään. -Itse päätät.
Lila sai minut vakuuttuneeksi. Piti tasapainottaa hiilijalanjälkeä.
Katsoimme maisemaa,
siis todellista maisemaa.
Tuota pikaa hän sai minut ostamaan valtavasti maata,
jonne voisimme perustaa tuulipuiston. Vien teidät sinne huomenna.
Kas tässä, Audrey.
En ole ennen tehnyt tällaista sinulle.
Ajattelin, että Lila jäisi tänne,
auttaisi tuulipuiston käynnistämisessä, mutta hän lähtikin etelään.
Etelään? Minne sinne?
En tiedä, mitä hän ajatteli.
Lila ei koskaan halunnut kertoa, mitä aikoi tai minne oli menossa.
Huomaatko, Carly, miten hän puhuu vain yleisellä tasolla.
Luojan tähden, miten voin vakuuttaa sinut hyvistä aikomuksistani?
Omaksumalla sellaisia oikeasti.
-Ei äitisi kasvattanut sinua tuollaiseksi. -Älä enää ikinä puhu äidistäni.
Carly, mene keittiöön auttamaan Dottia.
Mene.
Mitä oikein suunnittelet?
Miksi teet Carlylle näin?
Katso nyt tätä!
Lila jätti tämän. Se on hänen!
Katso. Treenihousut,
tölkinpidike,
elämäntaitokirja...
Kuinka kylmäsydäminen voi olla uskotellakseen tytölle,
että hänen äitinsä elää?
Etkö halua nähdä tytärtäsi?
En minä tästä hyödy, paitsi saamalla tilaisuuden
-tavata tyttärentyttärentyttäreni. -Carly!
Carly, mennään!
-Anteeksianto on suuri asia. -Minne olet menossa?
Motelliin. Lennämme huomenna kotiin.
-Minä en lennä. -Tapellaan siitä motellissa.
En tappele kanssasi. Enkä lähde. Nyt riittää.
Sinunkin pitäisi jäädä, Audrey.
Olet 50 vuotta myöhässä.
Kaikki nämä vuodet olin kateellinen sinulle.
Pääsit pois hänen luotaan.
Minä en ole muusta tiennyt.
En halua hänen rahojaan,
ihan tiedoksi.
Jos tappaisin hänet, ottaisitko puolet palkkiona vaitiolosta?
Alan pitää sinusta, Dotti.
Milloin aiot lakata takertumasta tuohon reikäkorttiin?
En tiennyt, että pelaamme pokeria.
Et käy romanttisilla pikkulomilla.
Joko siis pakenet tai puuhaat huijausta.
Hickey, sinun pitää tehdä minulle maalaus.
Tiedät kyllä, miksi olen täällä.
Sinä se jatkat siitä, mihin jäit.
Kärsit täällä. Piileksit.
-Rakastit sitä elämää. -Se vei minulta enemmän kuin antoi.
Se on osaltani ohi.
-Tämä on eri juttu. -Se on ohi!
Voi paska.
Mitä?
Miten perheaika serkun kanssa sujuu?
Meneehän se. Yritän mahdottomia.
-Voisinko jotenkin vauhdittaa asioita? -Et.
Kuulostat siltä, että kaipaat apua.
En oikeasti tarvitse mitään. Usko nyt.
Hyvä on. Kerro ongelmasi. Autan sinua löytämään ratkaisun.
-Se on prosessi. Ole kärsivällinen. -Kärsivällisyys ei ole minun juttuni.
Kokeilisit, voisit pitää siitä. Täytyy mennä. Moikka.
-Miten sujuu? -Ei suju. Kiitos kysymästä.
-Otto? -Mitä Kaliforniaan kuuluu?
Kestää pidempään kuin luulin.
Tex kehitti älyttömän jutun auton myymisestä Lilalle,
ja Carly haluaa kiihkeästi uskoa, että se on totta.
Minun on tehtävä jotain tosi vaikeaa.
Audrey.
Minä...
Rakastatko minua?
Mitä?
-Miksi kysyt tuollaista? -En tiedä.
Jos aiot tehdä taas jotain epätoivoista, niin unohda se.
Mikä vastaus tuo on minun kysymykseeni?
Soitin vaimolleni keskellä yötä kysyäkseni, rakastaako hän minua.
Ja sinä alat puhua itsemurhastani.
En jaksaisi nyt tätä tappelua, joten...
-Puhutaan huomenna. -Hyvä on.
Huomenna.
Voi että.
-Anteeksi. Herättikö meteli? -Voi ei...
Ei. En saanut unta.
Et ole mikään lastentarhanopettaja.
En.
Olen töissä surkeassa irkkubaarissa.
Väsään Razzmatazzberryjä ja Cran This Be Loveja.
-Ovatko ne hyviä? -Ihan helvetin hyviä.
Ikävää, että tyttäresi on pannut välit poikki.
Oletko koskaan ollut vankilassa?
En.
En ainakaan vielä.
Ei kuulosta hyvältä.
Tiedän.
En kestä ajatusta, että olisin erossa lapsista.
-Minkä ikäisiä? -Kaksi ja kymmenen.
-Entä sinun? -Vanhempi.
Ongelmia oli ollut jo ennen lähtöäni.
Hän ei tajunnut, kuinka rankkaa on, kun ei saa huomiota.
Kaikki tämä työ, eikä kukaan näe sitä.
Minä olen tässä.
Minä näen.
En ole kriitikko, mutta pidän kovasti maalauksistasi.
Pidän väärennöksistäkin. Se Rembrandt oli upea.
Minun työni, jonkun muun nerous.
Haluat siis, että ihmiset näkevät töitäsi?
Haluat, että he pitävät niistä?
Ymmärrän sen.
Ymmärrän, että haluat tunnustusta, ja ansaitsisit sitä.
On kurjaa, kun et saa sitä.
Mutta ihmiset rakastavat väärennöksiäsi.
Heille ne eivät ole väärennöksiä, vaan taidetta.
Ihmiset katsovat niitä ja kokevat tunteita, ja se on mahtavaa.
Mikset vain ryhdy...
Puhun ihan liikaa.
Olen kyllä ajatellut tuota itsekin.
Tyttö, jolla on ristiriitaiset silmät.
Mitä hän sanoi?
Kuulin, että juttelitte.
Homma selvä. Hän sanoi tekevästä maalauksen.
Hyvä.
Niin.
Kuvittele valtavia turbiineja silmänkantamattomiin.
Vuodessa yksi tuollainen lurjus tuottaisi sähköt 1 500 kotiin.
Keksikö äiti kaiken tämän?
Hän unelmoi suuria kuten minä,
ja luulen, että niin sinäkin.
Voi paska.
Chuck. Mukava nähdä.
Kävin autoliikkeessä. Sanoivat, että olet täällä.
Meidän pitää puhua.
Chuck on yksi tuulipuiston sijoittajista.
Mene autoon odottamaan, kun Chuck ja minä juttelemme.
Voinko...
Mitä kuuluu, Tex?
Ei voi valittaa. Näyttää yhä aika hyvältä, vai mitä?
Mummi.
Kiva, että palasit. Tule sisään. Pyydän Dottia tekemään sitruunamehua.
Minun pitää puhua Carlyn kanssa kahden.
-Mitä sinä haluat? -Että tulet mukaani.
-En palaa Bridgeportiin. -En ole viemässä sinua kotiin.
-Minne sitten? -Fresnoon.
-Kuinka kaukana se on? -Kyllin kaukana.
Jottei tarvitse raataa yötä myöten,
niin mikä maalaus?
Vermeerin Konsertti.
Onko tämä Sy Rubinekin hommia?
On, sopiiko se?
Sopii. Mutta hinta nousi juuri.
Haluan 75 000 toimitettaessa
ja 25 prosenttia lopullisesta kaupasta.
Kiva nähdä, ettei vankila pehmentänyt neuvottelutaitojasi.
Ota tai jätä.
Hyvä on.
Hei. Sinuna pitäisin kiinni tuosta tytöstä.
Hickey hoidettu. Hyvä. Sinä vedit hyvin.
Älä suotta tunne syyllisyyttä.
En tunnekaan.
-Mitä nyt etsitään? -Yhtä taloa.
Tuota taloa tuolla.
Se on talo, jossa vartuin.
Luulin, että vartuit Bakersfieldissä.
Dotti varttui Bakersfieldissä. Minä täällä.
Haluan sinun tietävän, mikä Tex Hopkins on miehiään.
Hyvä on.
Minun isäni.
Rakastin häntä. Mutta kun olin kuudentoista,
äiti kuoli yhtäkkiä, enkä löytänyt isää mistään.
Lopulta jäljitin hänet Bakersfieldistä.
Silloin sain selville totuuden.
Hänellä oli siellä toinen elämä. Toinen vaimo,
toinen tytär.
Tuohan on...
Hullua.
Rakastin häntä silti.
Tarvitsin häntä. Olin vielä keskenkasvuinen.
Hän ei halunnut minua, vaan jätti pärjäämään yksin. Minun piti...
Keksiä kokonaan uusi elämä.
Olen pahoillani.
Näin hänet nyt ensi kertaa sen jälkeen.
Mutta...
Menetitkö äitisi?
Sittenhän...
Sinä tiedät, millaista se on.
Jos on
mahdollisuus... Tiedän, ihan pikkuinen mahdollisuus
nähdä äitini elossa...
Mikset tajua, että minun on pakko koettaa löytää hänet?
Ole kiltti.
Jään kanssasi.
Jäämme Kaliforniaan selvittämään asian.
Kiitos.
Hyvää yötä. niaan selvittämään asian.